paragraph_text: Jesenice su grad i središte istoimene općine u sjeverozapadnoj Sloveniji. Jesenice su po popisu iz 2001. imale 13.429 stanovnika. Mjesto je dobilo ime po drvetu jasenu, jer je u prošlosti taj kraj bio poznat po jasenovim šumama. Jesenice su danas poznate kao sjedište najveće slovenske tvornice čelika Acroni i hokejaškog kluba Acroni Jesenice. U prošlosti je mjesto bilo poznato po rudarstvu i metalurgiji, koji su sve do nedavno bili glavni ekonomski pokretači u mjestu i općini.